Γκενεράλ Τόσεβο

Το Γκενεράλ Τόσεβο (, ) είναι πόλη στη βορειοανατολική Βουλγαρία, μέρος της επαρχίας Ντόμπριτς. Βρίσκεται στην ιστορική περιοχή της Νότιας Ντόμπρουγιας, είναι το διοικητικό κέντρο του ομώνυμου δήμου και ονομάστηκε έτσι από τον αξιοσημείωτο Βούλγαρο στρατηγό Στέφαν Τόσεβ. Τον Δεκέμβριο του 2009 η πόλη είχε πληθυσμό 7.130 κατοίκων.(Αγγλικά) Bulgarian National Statistical Institute - towns in 2009 

 Ιστορία 
Το σημερινό Γκενεράλ Τόσεβο αναφέρθηκε για πρώτη φορά σε Οθωμανικά φορολογικά μητρώα ως Κασίμ το 1573. Σύμφωνα με αρχαιολογικά ευρήματα, η περιοχή είχε κατοικηθεί από Γέτες στην αρχαιότητα και στη συνέχεια από τους Ρωμαίους. Η γύρω περιοχή έγινε μέρος της Βουλγαρικής Αυτοκρατορίας μετά την ίδρυση της το 681 και υποτάχθηκε στους Οθωμανούς στα τέλη του 14ου αιώνα, κατά τη διάρκεια των Βουλγαροοθωμανικών Πολέμων. Παρέμεινε υπό Οθωμανική κατοχή μέχρι την Απελευθέρωση της Βουλγαρίας το 1878. Μετά το Δεύτερο Βαλκανικό Πόλεμο, η Βουλγαρία αναγκάστηκε να παραχωρήσει τη πόλη στη Ρουμανία μαζί με όλη την Νότια Ντόμπρουγια. Αρχικά μετονομάστηκε σε Σφάντουλ Ντουμίτρου ("Άγιος Δημήτριος") και μετά σε Κασίμ. Από το 1934 ήταν γνωστό ως Ιόν Γκεόργκε Ντούκα προς τιμήν του πολιτικού και Πρωθυπουργού της Ρουμανίας που δολοφονήθηκε από την Σιδηρά Φρουρά το προηγούμενο έτος. Ήταν επίσης επαρχιακό κέντρο (πλασά) κέντρο της κομητείας Καλιάκρα σύμφωνα με τη ρουμανική κυβέρνηση.

Το χωριό επεστράφη στη Βουλγαρία σύμφωνα με τη Συνθήκη της Κραϊόβας του 1940. Απέκτησε τη σημερινή του ονομασία το 1942 και ανακηρύχθηκε πόλη το 1960.

Υπάρχει ένα παγκοσμίως αναγνωρισμένο Ινστιτούτο για το Σιτάρι και τον Ηλίανθο που ιδρύθηκε το 1951.

 Δημοτική σύσταση 
Το Γκενεράλ Τόσεβο είναι η έδρα του ομώνυμου δήμου της επαρχίας Ντόμπριτς, η οποία περιλαμβάνει τα ακόλουθα 42 χωριά:
 Αλεξάνταρ Σταμπολίισκι 
 Μπάλκαντσι
 Μπεζάνοβο
 Τσερνοόκοβο
 Ντάμποβικ
 Γκενεράλ Τόσεβο
 Γκορίτσα
 Γκραντίνι
 Ιζβόροβο
 Καλίνα
 Καπίνοβο
 Κάρνταμ
 Κονάρε
 Κράιστε Κράσεν 
 Λόζνιτσα
 Λιουλιάκοβο
 Μαλίνα
 Όγκραζντεν
 Πετλέσκοβο
 Πισάροβο
 Πλενιμίρ
 Πρεσελέντσι
 Πρισάντ
 Πτσελάροβο
 Ράβνετς
 Ρογκόζινα
 Ρόσεν Ρόσιτσα
 Σάρνινο
 Σιράκοβο
 Σνοπ
 Σνιάγκοβο
 Σπάσοβο
 Σρέντινα
 Ούζοβο
 Βασίλεβο
 Βελίκοβο
 Βίτσοβο
 Γιόβκοβο
 Ζίτεν
 Ζόγκραφ

 Διεθνείς σχέσεις 
 Αδελφοποιημένες πόλεις 
Το Γκενεράλ Τόσεβο είναι αδελφοποιημένο με τις παρακάτω πόλεις:

  Μπόλγκραντ, Ουκρανία
  Μανγκάλια, Ρουμανία

 Παραπομπές 

 Εξωτερικοί σύνδεσμοι 

 Ιστοσελίδα του δήμου Γκενεράλ Τόσεβο

Κατηγορία:Πόλεις της Βουλγαρίας